**8522 Nemesgörzsöny, Széchenyi u. 10.**

**ikt.szám:…….../2022.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2022. február 7-i nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Buzás Sándor

Dombó Lászlóné

Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**9/2022.(II.7.) önkormányzati határozat**

Nemesgörzsöny Község Önkormányzatának képviselő-testülete 2022. február 7-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2022. évi költségvetésének elfogadása

Előadó: aljegyző

1. Nemesgörzsöny Község Önkormányzat 2022. évi költségvetésének elfogadása

Előadó: polgármester

1. Beszámoló a 2021. évi helyi adóztatási tevékenységről

Előadó: polgármester

1. Pályázati ügyek tárgyalása

Előadó: polgármester

1. 2022. évi munkaterv elfogadása

Előadó:polgármester

1. Vegyes ügyek

Előadó: polgármester

Napirendek tárgyalása:

1. **Nemesgörzsönyi Közös Önkormányzati Hivatal 2022. évi költségvetésének elfogadása**

**Előadó: aljegyző**

Novák Edit aljegyző ismerteti a Nemesgörzsönyi Közös Önkormányzati Hivatal 2022. évi költségvetését. Elmondja, hogy önkormányzati hozzájárulásra nincs szükség. A költségvetés a legszükségesebb kiadásokat tartalmazza.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**10/2022. (II.7.) önkormányzati határozat**

A Nemesgörzsönyi Közös Önkormányzati Hivatal 2022. évi költségvetésének elfogadásáról

**Nemesgörzsöny Község Önkormányzat Képviselő-testülete**  a Nemesgörzsönyi Közös Önkormányzati Hivatal 2022. évi költségvetését az előterjesztés szerinti tartalommal és annak mellékletében foglaltak alapján elfogadja.

A Képviselő-testület a 2022. évi költségvetés bevételi fő összegét 102.121.000,- forintban, a kiadási fő összegét 102.121.000,- forintban állapítja meg.

A kiadási fő összegen belül a kiemelt előirányzatokat a következőkben állapítja meg.

a) személyi juttatások 85.251.000 FT

b) munkaadókat terhelő járulékok 11.706.000 Ft

c) dologi kiadások 5.164.000 Ft

d) beruházási kiadások 0 Ft

e) finanszírozási bevételek 102.120.836 Ft

A költségvetési létszámkeretet 15 főben állapítja meg.

A Képviselő-testület a 2022. évi cafetéria keretet 400.000 Ft/fő határozza meg.

A Nemesgörzsönyi Közös Önkormányzati Hivatal költségvetése beépül a székhely település költségvetésébe.

Felhatalmazzák a Képviselő-testületek a jegyzőt, mint intézményvezetőt, hogy a jóváhagyott költségvetés, költségvetés kiadási és bevételi előirányzatait –figyelemmel az államháztartási törvény végrehajtásáról szóló 368/2011. (XII.31.) Kormányrendelet 36.§ (1) –(3) bekezdéseiben foglaltakra –saját hatáskörében módosíthatja azzal, hogy kötelezettségvállalás csak a szabad előirányzat erejéig történhet. Az előirányzatok saját hatáskörben történő módosítása esetén a módosítással egyidejűleg a Közös Hivatalt alkotó önkormányzatok polgármestereit írásban tájékoztatni kell.

A Közös Hivatal kizárólag kötelező feladatokat lát el.

**Határidő**: 2022.02.15.

**Felelős**: polgármester

**2)Nemesgörzsöny Község Önkormányzat 2022. évi költségvetésének elfogadása**

**Előadó: polgármester**

Tatai László polgármester felkéri Novák Edit aljegyzőt, hogy ismertesse a költségvetést.

Novák Edit aljegyző tételesen ismerteti a kiküldött költségvetést. Kiadásnemenként tájékoztatást nyújt azok tartalmáról.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**1/2022.( II.10.) önkormányzati rendelete**

## Nemesgörzsöny község Önkormányzat Képviselő-testülete úgy döntött, hogy az önkormányzat 2022. évi költségvetéséről szóló, fenti számú rendeletét az előterjesztésben foglaltaknak megfelelően megalkotja.

**3)Beszámoló a 2021. évi helyi adóztatási tevékenységről**

**Előadó: aljegyző**

Novák Edit aljegyző ismerteti a helyi adóztatási tevékenységről szóló 2021. évi beszámolót, amely kiküldésre került a Képviselő-testület tagjainak.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**11/2022. (II.7.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja Nemesgörzsöny Község Önkormányzat 2021. évi helyi adóztatási tevékenységéről szóló beszámolót az előterjesztés szerint.

Felelős: polgármester, aljegyző

Határidő: azonnal

**4)Pályázati ügyek tárgyalása**

**Előadó: polgármester**

Tatai László polgármester ismerteti a pályázatok állását, elmondja, hogy a hiánypótlások ügyintézés alatt vannak.

Nemesgörzsöny Község Önkormányzat Képviselő-testülete a tájékoztatást tudomásul veszi.

**5)2022. évi munkaterv elfogadása**

**Előadó:polgármester**

Tatai László polgármester ismereti a 2022. évi munkatervet a kiküldött előterjesztés szerint.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**12/2022. (II.7.) önkormányzati határozat**

2022. évi munkatervéről

Nemesgörzsöny község Önkormányzatának Képviselő-testülete az előterjesztett 2022.évi munkatervet a javaslat szerint elfogadja.

**Határidő**: 2022.évben folyamatos

**Felelős**: polgármester

**6)Vegyes ügyek**

**Előadó: polgármester**

Keresztes Lajos képviselő elmondja, hogy a Deák és a József A u. kereszteződésében az árkot le kellene fedni, mert leszakadt az út széle.

Csuka Géza polgármester javaslatot tesz a megoldásra.

Buzás Sándor képviselő elmondja, hogy az iskola bővítésnél a focipályát meg kellene tartania az önkormányzatnak.

Nemesgörzsöny község Önkormányzat Képviselő-testülete egyetért.

Tatai László polgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. február 7-i nyilvános ülést 17 óra 05 perckor berekeszti.

K.m.f.

**Tatai László Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**